Uz' Ladog

**Uz' Ladog** (, ) om Venäman lidn da lidnankund Leningradan agjan keskuzpalas. Se om Volhovan rajonan kaikiš penemb lidn.

## Istorii
Petr I pani eländpunktan alust vl 1704 lidnan statusanke kuti verf' sauvomha laivoid. Edel sidä Nikolo-Medvedskii (Nikol'sko-Medvedovskii)-jumalankodin aluz oli pandud 14.−15. voz'sadoil nügüdläižen lidnan territorijas. Jumalankodi oli tühjitadud Uden Ladogan alusenpanendan ühtes.

Uden Ladogan ižandusen päsarakod oma sömtegimišt, kalanpüdand da turizm, mugažo laivansauvomižtegim oli (sirdi Piterihe), verf' radab, kondensatorantegim da nahkgalanterejan fabrik (matkliphad) oma saudud lidnas.

## Geografijan andmused

Lidn sijadase rajonan pohjoižes, Olhav-jogensun hural randal läz Ladoganjärved, 15 m ü.m.t. keskmäižel korktusel.

Matkad Piterihesai om 130 kilometrad päivlaskmha, Volhov-rajonkeskushesai — 24 km suvhe.

## Tobmuz

Uz' Ladog jagase nelläks lidnanlaptaks. Kaik nell' pen't küläd mülüdas lidnankundha Uden Ladogan ližaks: Dubno (11 rist. vl 2017), Kivgod (*Кивгода*, üks' eläi), Ligovo (4 rist.), Sumskoje (6 rist.). Lidnankundan pind — 143,5 km².

Lidnankundan tobmuden pämez' om sen Deputatoiden nevondkundan ezimez'. Edeline ezimez' om Väčeslav Senčukov (reduku 2019 — kül'mku 2020). Administracijan pämez' om Igor' Cigankov vn 2019 kül'mkuspäi. Edeline Administracijan pämez' om Ol'ga Baranova, radoi vn 2019 sügüz'kuhusai.

## Eläjad
Vn 2010 Venäman rahvahanlugemižen mödhe lidnan eläjiden lugu oli 8 838 ristitud, lidnankundan — 8 915 ristitud, vn 2021 lidnan — 7 432 ristitud. Kaik 8 413 ristitud elihe lidnas vl 2017. Kaikiš suremb lidnan kaikenaigaine ristitišt oli 11 310 eläjad vl 1989.

Rahvahad (lidnan eläjad, enamba 0,4 % vl 2021): venälaižed — 93,1 % (6919 rist.), ukrainalaižed — 0,8 % (59 rist.), vaugedvenälaižed — 0,4 % (31 rist.), toižed rahvahad — 2,6 % (193 rist.), rahvahuden ozutandata — 3,1 %.

Ortodoksižen hristanuskondan seičeme pühäpertid oma kaičenus i saudud lidnas: Pühän Jumalanmaman Sündundan päjumalanpert' (om ližasaudud vll 1876−1877), ph. Mikulai-čudonsädajan päjumalanpert' (alusenpanend 1450−1500, ei ole väges), viž jumalanpertid. Niiden ližaks kaks' časounäd oma kadonuded.

Lapsiden opendusen aluzkundad oma kaks' päivkodid, keskškol, čomamahtoiden škol, lapsiden sädamižen pert', lapsiden da norišton turizman i purehsportan keskuz. Professionaližen opendusen aluzkundad ratas lähembaižiš lidnoiš.

## Transport
Kaks' federališt avtoted ühtenzoittas lidnas: «Kola» (P21, E105) i «Uz' Ladog — Vologd» (A114).

Lähembaine raudtestancii om *Volhovstroi I*, sijadase 24 km suvhe.

## Galerei

DSC04393 2020v.jpg|Lidnan administracijan pert' (2020)
Церковь Иоанна Богослова (Рождества Пресвятой Богородицы) с интерьером в Новой Ладоге DSC01162 2016v.jpg|Pühän Jumalanmaman Sündundan päjumalanpert', vn 2016 nägu (ende Ioann-jumalantedomehen)
Новоладожский судостроительный завод.jpg|Uden Ladogan laivansauvomižtegim vl 2012
DSC05387 2020v Новая Ладога, проспект Карла Маркса, 33, Жилой дом Костровых.jpg|Čomamahtoiden škol (2020)
NovayaLadoga TradeArcades 002 3174.jpg|Torguindrived (Adivpert'tanaz) vl 2018


## Homaičendad


## Irdkosketused
* Uden Ladogan lidnankundan tobmuden sait (''new-ladoga-adm.ru'').